奉同铁笛相公赋王粲登楼图
余日强 (Yuan)
建安文章应刘陈，通悦亦有王公孙。长安西行白日匿，汉阳人依刘俊君。汉阳偷安无远略，王孙坐觉荆州窄。英雄固当择所归，作掾终惭座上客。北风萧萧吹素心，北望杳隔荆山岑。魏官牵车出关远，铜华蚀风惊春深。秋来满眼生禾黍，江山重感非吾土。凭轩作赋抑何心，犹是黄初非典午。君不见当时奴视卖履翁，矫矫文举真如龙。